
E L Ő T E R J E S Z T É S

Sülysáp Város Önkormányzata Képviselő-testületének

2014. december 18-án tartandó munkaterv szerinti ülésére

14. napirendhez

Tárgy:
Brand Sec Kft. ajánlata az önkormányzati ingatlanok vagyonvédelmére
Tisztelt Képviselő-testület!

Az önkormányzat intézményeinek vagyonvédelmére újabb ajánlat érkezett a Brand Sec Kft.-től. Jelenleg 21 telephely van ellátva riasztóval, melyből 6 db gsm kommunikátorral van kiépítve. 
2012-ben már kaptunk ajánlatot a Kft.-től, melyhez képest az árak nem csökkentek. Az ajánlat szerint a 21 objektum figyelése a következő költségekkel járna:

· havi bruttó 87.630 Ft alapdíj,

· az esetleges téves riasztások költsége,

· intézményi ügyelet biztosítása (riasztás esetére éjjel-nappal a szolgálat rendelkezésére kell állnia az önkormányzat részéről valakinek).

Önkormányzatunk több éve a Polgármesteri Hivatal apparátusával látja el az intézményi riasztórendszerek felügyeletét. Ennek keretében egy kolléga napi 24 órában figyeli a riasztókat 21 épületünkben, ami jelenleg havonta bruttó 25.000 Ft költséggel jár az önkormányzat számára. Riasztás esetén az érintett érzékelők felülvizsgálata is megtörténik a kolléga részéről az esetleges hibás működés kiszűrése, javítása érdekében.

Mindezek alapján javaslom a jelenlegi rendszer fenntartását.

Kérem a Képviselő-testület szíves döntését az ügyben.

…/2014. (XII. 18.) ÖKT határozati javaslat

Sülysáp Város Önkormányzatának Képviselő-testülete a Brand Sec Kft. által az önkormányzati ingatlanok vagyonvédelmének vonulószolgálattal biztosított távfelügyeleti úton történő védelmére tett ajánlatával nem kíván élni. 
Határidő: azonnal
Felelős: polgármester

Sülysáp, 2014. december 11.

Horinka László s.k.

polgármester

